DNA tekst on nagu retseptiraamat, kus on kirjas, mida ja kuidas kokku segada, et valmis teha üks inimene. Muudatused mõnes retseptis, mille tõttu valmis tootel on puudusi, avalduvad haigustena. Esimene samm haiguse põhjustest aru saamisel on leida üles DNA teksti lõigud (geenid), kus tervetel inimestel on kirjas üks retsept, aga haigetel inimestel tihti selle muudetud versioon. Seda on kõige lihtsam teha  perekondades, kus näiteks isa on haige ja ema terve.